Slange-earnen
De slange-earnen (Circaetinae) binne in ûnderfamylje fan rôffûgels út de famylje fan de haukfûgels (Accipitridae). De ûnderfamylje hat 5 skaaien en 15 soarten. 

De measte soarten fan dizze ûnderfamylje binne spesjaliseare yn slangen en gerskrûpers as fiedsel. De slange-earnen binne middelgrutte oant tige grutte rôffûgels mei brede wjukken en in grutte kop. Se hawwe in lichemslingte fan 40 oant 100 cm en in wjukspanwiidte fan 100 oant 200 cm. De lytste slange-ean is de bedrige Nikobarslange-earn, de grutste de Afrikaanske brune slange-earn. Noch grutter is de Filipynske ape-earn, dy ‘t noch mar resint ta de slange-earnen rekkene wurdt. Mei útsûndering fan de Jeropeeske of ‘gewoane’ slange-earn (Circaetus gallicus) binne de slange-earnen tropyske of subtropyske fûgels.

Taksonomy 
 Ûnderfamylje: slange-earnen (Circaetinae)
 Skaai: Spilornis, 6 soarten:
 toefslange-earn (Spilornis cheela)
 Nikobarslange-earn (Spilornis klossi)
 berchslange-earn (Spilornis kinabaluensis)
 Selebesslange-earn (Spilornis rufipectus)
 Filipynske slange-earn (Spilornis holospilus)
 Andamanenslange-earn (Spilornis elgini)
 Skaai: Pithecophaga, 1 soarte:
 ape-earn (Pithecophaga jefferyi)
 Skaai: Circaetus, 7 soarten:
 slange-earn (Circaetus gallicus)
 Sahelslange-earn (Circaetus beaudouini)
 swartboarstslange-earn (Circaetus pectoralis)
 brune slange-earn (Circaetus cinereus)
 dûbelbânslange-earn (Circaetus fasciolatus)
 bânslange-earn (Circaetus cinerascens)
 Kongoleeske slange-earn (Circaetus spectabilis)
 Skaai: Terathopius, 1 soarte:
 berchhoanne (Terathopius ecaudatus)
 Skaai: Macheiramphus, 1 soarte:
 fleermûsglee (Macheiramphus alcinus) (alternative yndieling: Elaninae of Harpinae)

Keppelings om utens
IOC World Bird List 11.1, jan, 2021

Rôffûgel (skift)
Haukfûgel